CELEX: 62020TN0529
Language: lt
Date: 2020-08-21 00:00:00
Title: Byla T-529/20: 2020 m. rugpjūčio 21 d. pareikštas ieškinys byloje LR / EIB

12.10.2020   
            
            
               LT
            
            
               Europos Sąjungos oficialusis leidinys
            
            
               C 339/30
            
         
      2020 m. rugpjūčio 21 d. pareikštas ieškinys byloje LR / EIB
      
      (Byla T-529/20)
      (2020/C 339/38)
      Proceso kalba: ispanų
      
         Šalys
      
      
         Ieškovas: LR, atstovaujamas advokato Á. Gómez de la Cruz Pérez
      
         Atsakovas: Europos investicijų bankas
      
         Reikalavimai
      
      Ieškovas Bendrojo Teismo prašo:
      
                  —
               
               
                  Panaikinti 2020 m. sausio 9 d. atsakovo sprendimą, kuriuo buvo atmestas ieškovo prašymas išmokėti persikėlimo išmoką dėl jo interesų vietos perkėlimo pasibaigus darbo santykiams su atsakovu, taip pat 2020 m. gegužės 15 d. sprendimą atmesti ieškovo pateiktą vasario 19 d. administracinį skundą dėl 2020 m. sausio 9 d. sprendimo.
               
            
                  —
               
               
                  Panaikinti 2020 m. gegužės 15 d. atsakovo sprendimą atmesti 2020 m. sausio 19 d. ieškovo prašymą pripažinti jo teisę į persikėlimo išmoką, jei Europos Sąjungos Bendrasis Teismas ar Europos Sąjungos Teisingumo Teismas pripažins šią teisę ieškovams byloje DF ir DG / EIB, T-38719.
               
            
                  —
               
               
                  Priteisti iš atsakovo žalos atlyginimą kartu su palūkanomis, apskaičiuotomis remiantis Europos centrinio banko pagrindinėms refinansavimo operacijoms taikoma norma, padidinta dviem punktais, iki tada, kai bus sumokėta visa žalos atlyginimo suma.
               
            
                  —
               
               
                  Priteisti iš atsakovo visas bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdamas ieškinį ieškovas remiasi penkiais pagrindais.
      
                  1.
               
               
                  Pirmasis ieškinio pagrindas grindžiamas akivaizdžia teisės klaida.
                  
                              —
                           
                           
                              Šiuo klausimu teigiama, kad nuo 2017 m. taikomas naujas EIB administracinių nuostatų 13.1 straipsnyje numatytos išimties aiškinimas yra akivaizdi teisės klaida ir juo pažeidžiami paties EIB aktai.
                           
                        
            
                  2.
               
               
                  Antrasis ieškinio pagrindas grindžiamas pareigos konsultuotis su personalo atstovais pažeidimu.
                  
                              —
                           
                           
                              Šiuo klausimu teigiama, kad naujas aiškinimas prilygsta nekompetentingos institucijos slaptai teisėkūros procedūrai (be formos ir procedūros), nes nebuvo konsultuotasi su personalo atstovais.
                           
                        
            
                  3.
               
               
                  Trečiasis ieškinio pagrindas grindžiamas proporcingumo, įgytų teisių, teisinio saugumo principų pažeidimu ir tuo, kad buvo nenustatytas tinkamas pereinamasis laikotarpis.
               
            
                  4.
               
               
                  Ketvirtasis ieškinio pagrindas grindžiamas nediskriminavimo principo pažeidimu.
               
            
                  5.
               
               
                  Penktasis ieškinio pagrindas grindžiamas pareigos užtikrinti apsaugą ir gero administravimo principo pažeidimu.